kardosdrur/scandi-wiki huggingface dataset:
José Augusto Torres

José Augusto da Costa Séneca Torres (8. september 1938 - 3. september 2010) var en portugisisk fodboldspiller (angriber) og -træner.

Torres spillede tolv sæsoner hos Lissabon-storklubben Benfica. Her var han med til at vinde hele ni portugisiske mesteskaber og fire pokaltitler.

Torres spillede, mellem 1963 og 1973, 33 kampe for Portugals landshold, hvori han scorede 14 mål. Han var en del af det portugisiske hold, der vandt bronze ved VM i 1966 i England. Her spillede han samtlige holdets kampe i turneringen, inklusiv bronzekampen mod Sovjetunionen, og scorede samlet tre mål i turneringen.

Efter sit karrierestop blev Torres træner, og stod i løbet af de følgende 20 år i spidsen for adskillige klubber, blandt andet sine gamle klubber Vitória Setúbal og Estoril, samt Boavista. Han var også fra 1984 til 1986 cheftræner for det portugisiske landshold. 20 år efter selv at have deltaget ved VM i England var han cheftræner for portugiserne under VM i 1986 i Argentina. Her kunne holdet dog ikke gentage bronze-succesen fra 1966, og blev slået ud allerede efter det indledende gruppespil.

Titler 
Primeira Liga
 1960, 1961, 1963, 1964, 1965, 1967, 1968, 1969 og 1971 med Benfica

Taça de Portugal
 1962, 1965, 1969 og 1970 med Benfica

Referencer 

Fodboldspillere fra Portugal
Deltagere ved verdensmesterskabet i fodbold 1966
Fodboldtrænere fra Portugal
Fodboldspillere fra S.L. Benfica
Sulfon

En sulfon er i organisk kemi en kemisk forbindelse, der indeholder en funktionel sulfonylgruppe, der er bundet til to carbonatomer. Det centrale hexavalente svovlatom har en dobbeltbinding til begge oxygenatomerne og en enkeltbinding til hvert af carbonatomerne, som normal er to forskellige hydrocarbonsubstituenter.

Referencer 

Organisk kemi
Funktionelle grupper
Damanhur

Damanhur er en by i Nedre Egypten og hovedstad i guvernementet Al Buhayrah. Den ligger 160 km nordvest for Cairo og 70 km østsydøst for Alexandria i midten af vestlige nildelta. Der er 242.700 indbyggere (2011)

I det gamle Egypten var byen hovedstad i Nedre Egyptens 7. nome. Den var placeret ved breden af en kanal som forbandt søen Mareotis med kystbyen Canopus ved Nilens vestligste arm. Byen var tilegnet guden Horus

I græske og romerske tider blev byen kaldt Hermopolis Mikra eller Hermopolis Parva, efter Hermes.

Eksterne henvisninger 

Byer i Egypten
Custódio Pinto

Custódio João Pinto (født 9. februar 1942 i Montijo, Portugal, død 21. februar 2004) var en portugisisk fodboldspiller (midtbane).

Pinto spillede ti sæsoner hos FC Porto og havde efterfølgende ophold hos Vitória Guimarães, Paços Ferreira og Oliveira do Bairro. I Porto var han med til at vinde pokalturneringen Taça de Portugal i 1968.

Pinto spillede mellem 1964 og 1969 13 kampe og scorede ét mål for Portugals landshold. Han var med i truppen, der vandt bronze ved VM i 1966 i England, men kom dog ikke på banen i turneringen.

Titler 
Taça de Portugal
 1968 med FC Porto

Referencer 

Fodboldspillere fra Portugal
Fodboldspillere fra FC Porto
Alexandre Baptista

José Alexandre da Silva Baptista (født 17. februar 1941 i Barreiro, Portugal) er en tidligere portugisisk fodboldspiller (midterforsvarer).

Karriere

Klubkarriere 
Baptista spillede hele sin aktive karriere, fra 1960 til 1971, hos hovedstadsklubben Sporting Lissabon. Her var han med til at vinde tre portugisiske mesterskaber og to pokaltitler. Han var også en del af klubbens triumf i Pokalvindernes Europa Cup i 1964. Her spillede han begge finalekampene mod ungarske MTK Budapest.

Landshold 
Baptista spillede, mellem 1964 og 1969, 11 kampe for Portugals landshold. Han var en del af det portugisiske hold, der vandt bronze ved VM i 1966 i England. Han var på banen i fem af portugisernes kampe i turneringen, heriblandt bronzekampen mod Sovjetunionen.

Titler

Klub 
 UEFA Cup Winners' Cup: 1963–64
 Primeira Liga: 1961–62, 1965–66, 1969–70
 Taça de Portugal: 1962–63, 1970–71

Internationalt 
 VM i fodbold: Tredieplads 1966

Referencer 

Fodboldspillere fra Portugal
Fodboldspillere fra Sporting Clube de Portugal
Daniel Amartey

Daniel Amartey, (født 21. december 1994 i Ghana) er en ghanesisk fodboldspiller, der fra juli 2023 spiller for den tyrkiske klub Beşiktaş JK. Han har tidligere spillet for bl.a. den engelske Premier League-klub Leicester og danske F.C. København.

Karriere

Djurgården IF 
Amartey har tidigere spillet i Inter Allies FC i Ghanas hovedstad Accra. Han kom fra Ghana til Sverige og Djurgården IF for første gang allerede som 16-årig i 2011 efter at han var blevet opdaget ved en turnering i Ghana, men han var på daværende tidspunkt for ung til at skrive kontrakt med den svenske klub.. I januar 2013, kort efter at Amartey var fyldt 18 år, skrev han på kontrakt med Djurgården. Amartey begyndte som midtbanespiller, men blev senere flyttet ned som midterforsvarer.

F.C. København 
Den 18. juni 2014 blev det offentliggjort, at Amartey havde skrevet en femårig kontrakt med F.C. København.

FC København brugte ham dog mest som defensiv midtbanespiller.

Leicester City F.C. 
Mandag den 18. januar 2016 blev det offentliggjort, at Amartey skifter den danske Superliga og F.C. København ud med engelske Premier League og Leicester City F.C.. Ifølge DR, hvis oprindelige kilde er Leicester Mercury, har Leicester City betalt 5 millioner £ for Amartey, svarende til omtrent 50 millioner danske kroner.

Beşiktaş JK 
I sommeren 2023 skiftede Amartey til tyrkiske Beşiktaş JK.

Landsholdkarriere 
Amartey debuterede for Ghanas fodboldlandshold under Africa Cup of Nations 2015 den 19. januar 2015 i en kamp mod Senegal med fuld spilletid.

Titler 
 Finalist i Svenska Cupen 2013 med Djurgården
 Vundet DBU pokalen 2015 med F.C København
 Vundet DBU pokalen 2016 med F.C København
 Vundet Premier League med Leicester F.C. i sæson 2015-2016
 Vundet ALKA Superligaen med F.C. København i sæson 2015-2016

Noter

Eksterne henvisninger 

Fodboldspillere fra Ghana
Fodboldspillere fra International Allies F.C.
Fodboldspillere fra FC København
Fodboldspillere fra Djurgårdens IF Fotboll
Fodboldspillere fra Leicester City F.C.
Aftenbladet

Aftenbladet var en norsk avis som udkom i årene 1855 til 1881.

Avisen blev grundlagt i 1855 som en fortsættelse af det polemisk-satiriske ugeblad Krydseren. Dette blad var startet i 1849 blandt en litterær kreds, hvor blandt andre Hartvig Lassen, Ole Richter og den unge geolog J.T. Rørdam hørte til. Alle disse var medarbejdere på Krydseren. Hovedredaktør var Ditmar Mejdell, som også blev Aftenbladets redaktør fra 1855. Herudover deltog Ole Richter (fra januar 1856 til november 1859) og Bjørnstjerne Bjørnson (oktober 1859 til januar 1860) i redaktionen.

Bjørnsons virksomhed fandt sted samtidig med unionsstriden om afskaffelse af statholderembedet. I denne strid deltog Bjørnson med stor ildhu. Han skabte stor uvilje mod sig gennem sine artikler om norske forhold, hvorfor han hurtigt blev nødt til at udtræde af redaktionen.
 
Avisen havde helt fra begyndelsen et liberalt program og kæmpede for de reformer, som blev bragt på banen i 1860'erne, såsom årlige storting, statsrådenes adgang til stortingets forhandlinger, og så videre. Samtidig var den næsten altid meget moderat. Avisen gav litteraturen meget opmærksomhed og var til tider Norges fremmeste organ for litteraturkritik. I årenes løb fik den imidlertid mange konkurrenter, og dette indvirkede på dens økonomi. Ved nytår 1878 blev avisen købt af et konsortium og blev gjort til organ for en moderat højrepolitik. 15. oktober 1879 udgik Mejdell af redaktionen og blev efterfulgt af Jørgen F. Sandberg, som døde allerede i juli 1881. Avisen blev nedlagt ved årets udgang.

Aftenbladet blev i 1860 solgt til Fabritius' forlag, og havde indtil da været trykt hos Christian Schibsted.

Kilder 

  (Det meste af artiklen stammer herfra)

Aviser fra Norge
Etableret i 1855
Ophørt i 1881
Strandgaarden

Strandgaarden er en fredet klitgård på Husby Klit mellem Vesterhavet og Vest Stadil Fjord sydvest for Ulfborg i Vestjylland.
Den ligger i det fredede område ved Vest Stadil Fjord og Husby Klit og har været museum siden 1977. Den indgår i fusionsmuseet Ringkøbing-Skjern Museum. Museet opsiger lejekontrakten i januar 2018. Freja Ejendomme overtager ejendommen, med bortsalg for øje.

Strandgaarden er opført i 1875 og er et eksempel på en af de store firelængede og ensomt beliggende klitgårde på det flade areal tæt ved klitfoden.

"... I områderne omkring fjordene ligger gamle hedegårde og ved foden af klitterne langs vestkysten de firlængede klitgårde fra sidst i 1800-tallet. Det er oprindelige store, smukke gårde i karakteristisk vestjysk byggestil, hvor især Strandgården, der i dag er museum, kan fremhæves. ..."

Litteratur 
 Peter Duun Andersen: Den vestjyske klitgård : fra Nymindegab til Nissum Fjord, 2000 − Om de vestjyske klitgårdes kulturhistoriske baggrund, byggeskikke og karakteristiske bygningselementer.

Referencer

Eksterne henvisninger 

 Strandgaarden , hjemmeside 
 "Bevarende lokalplan for klitgårde", juni 2005. Ringkøbing Kommune, lokalplan nr 04.048 (Fra Kulturstyrelsen.dk) - Billede side 5 og 6
 Strandgaarden, pkt. 6, Naturstyrelsen.dk
 "Strandgaarden – en vestjysk klitgård" fra Kulturarv.dk af Nikolai Kokholm
 "Husby Klit" fra Den Store Danske, DSD

Museer i Region Midtjylland
Bygninger, konstruktioner og anlæg i Ringkøbing-Skjern Kommune
Fredede bygninger, konstruktioner og anlæg i Ringkøbing-Skjern Kommune
Etableret i 1875
Enner Valencia

Enner Remberto Valencia Lastra (født d. 4. november 1989) er en ecuadoriansk professionel fodboldspiller, som spiller for den tyrkiske Süper Lig-klub Fenerbahçe og Ecuadors landshold.

Klubkarriere

Emelec 
Valencia begyndte sin karriere med Emelec, hvor han gjorde sin førsteholdsdebut i 2010.

Pachuca 
Valencia skiftede i januar 2014 til mexicanske Pachuca.

West Ham United 
Valencia skiftede i juli 2014 til West Ham United.

Leje til Everton 
Valencia blev i 2016-17 sæsonen udlejet til Everton.

Tigres UANL 
Valencia vendte i juli 2017 tilbage til Mexico, da han skiftede til Tigres UANL.

Fenerbahçe 
Valencia skiftede i august 2020 til Fenerbahçe.

Landsholdskarriere 
Valencia debuterede for Ecuadors landshold den 1. marts 2012. Han scorede den 8. oktober 2021 sit mål nummer 32 for landsholdet, og blev hermed den spiller med flest mål for Ecuadors landshold nogensinde.

Referencer

Eksterne henvisninger 

Fodboldspillere fra Ecuador
Fodboldlandsholdsspillere fra Ecuador
Fodboldspillere fra CF Pachuca
Fodboldspillere fra West Ham United F.C.
Fodboldspillere fra Everton F.C.
Fodboldspillere fra Tigres UANL
Fodboldspillere fra Fenerbahçe SK
Deltagere ved verdensmesterskabet i fodbold 2014
Deltagere ved verdensmesterskabet i fodbold 2022
Deltagere ved Copa América 2015
Deltagere ved Copa América Centenario
Deltagere ved Copa América 2019
Deltagere ved Copa América 2021
Joaquim Carvalho

Joaquim da Silva Carvalho (født 18. april 1937 i Barreiro, Portugal, død 5. april 2022) var en tidligere portugisisk fodboldspiller (målmand).

Størstedelen af Carvalhos karriere blev tilbragt hos hovedstadsklubben Sporting Lissabon. Her var han med til at vinde tre portugisiske mesterskaber og én pokaltitel. Han var også en del af klubbens triumf i Pokalvindernes Europa Cup i 1964. Her spillede han begge finalekampene mod ungarske MTK Budapest.

Carvalho spillede, i årene 1965 og 1966, seks kampe for Portugals landshold. Han var en del af det portugisiske hold, der vandt bronze ved VM i 1966 i England. Han spillede dog kun holdets første kamp i turneringen, en gruppekamp mod Ungarn.

Titler 
Primeira Liga
 1962, 1966 og 1970 med Sporting Lissabon

Taça de Portugal
 1963 med Sporting Lissabon

Pokalvindernes Europa Cup
 1964 med Sporting Lissabon

Referencer 

Fodboldspillere fra Portugal
Fodboldspillere fra Sporting Clube de Portugal
José Pereira

José Pereira (født 15. september 1931 i Torres Vedras, Portugal) er en tidligere portugisisk fodboldspiller (målmand).

Pereiras karriere strakte sig fra 1952 til 1971, og blev tilbragt hos henholdsvis Belenenses og Beira-Mar. Længst tid tilbragte han hos Belenenses, hvor han var tilknyttet i 15 sæsoner og var med til at vinde den portugisiske pokalturnering i 1960.

Pereira spillede, i årene 1965 og 1966, 11 kampe for Portugals landshold. Han var en del af det portugisiske hold, der vandt bronze ved VM i 1966 i England. Efter at konkurrenten Joaquim Carvalho havde spillet den første gruppekamp mod Ungarn, overtog Pereira pladsen i målet, og spillede de sidste fem af portugisernes kampe i turneringen, heriblandt bronzekampen mod Sovjetunionen.

Titler 
Taça de Portugal
 1960 med Belenenses

Referencer 

Fodboldspillere fra Portugal
Fodboldspillere fra Sporting Clube de Portugal
António Simões

António Simões Costa eller bare Simões (født 14. december 1943 i Corroios, Portugal) er en tidligere portugisisk fodboldspiller (kantspiller) og -træner.

Simões spillede 14 sæsoner hos Lissabon-storklubben Benfica. Her var han med til at vinde hele ti portugisiske mesteskaber og fem pokaltitler. Han var også med på holdet der vandt Mesterholdenes Europa Cup finale 1962. Her spillede han hele kampen i sejren over Real Madrid. Efter at have forladt Benfica havde han en lang karriere i USA, hvor han spillede for både udendørs og indendørs klubber.

Simões spillede, mellem 1962 og 1973, 46 kampe for Portugals landshold, hvori han scorede tre mål. Han var en del af det portugisiske hold, der vandt bronze ved VM i 1966 i England. Her spillede han samtlige holdets kampe i turneringen, inklusiv bronzekampen mod Sovjetunionen.

Titler 
Primeira Liga
 1963, 1964, 1965, 1967, 1968, 1969, 1971, 1972, 1973 og 1975 med Benfica

Taça de Portugal
 1962, 1964, 1969, 1970 og 1972 med Benfica

Mesterholdenes Europa Cup
 1962 med SL Benfica

Referencer 

Fodboldspillere fra Portugal
Deltagere ved verdensmesterskabet i fodbold 1966
Fodboldtrænere fra Portugal
Fodboldspillere fra S.L. Benfica
José Augusto de Almeida

José Augusto Pinto de Almeida eller bare José Augusto (født 13. april 1937 i Barreiro, Portugal) er en tidligere portugisisk fodboldspiller (kantspiller) og -træner.

Augusto spillede i ti sæsoner hos Lissabon-storklubben Benfica. Her var han med til at vinde hele otte portugisiske mesteskaber og tr pokaltitler. Han var også med på holdet der vandt Mesterholdenes Europa Cup i både 1961 og 1962. Han spillede i begge finalesejrene, i 1961 mod FC Barcelona og i 1962 mod Real Madrid.

Augusto spillede, mellem 1958 og 1968, 45 kampe for Portugals landshold, hvori han scorede ni mål. Han var en del af det portugisiske hold, der vandt bronze ved VM i 1966 i England. Her spillede han samtlige holdets kampe i turneringen, inklusiv bronzekampen mod Sovjetunionen. Han scorede tre mål i løbet af turneringen

Efter sit karrierestop var Augusto også træner, blandt andet for Portugals landshold og sin gamle klub, Benfica.

Titler 
Primeira Liga
 1960, 1961, 1963, 1964, 1965, 1967, 1968 og 1969 med Benfica

Taça de Portugal
 1962, 1964, og 1969 Benfica

Mesterholdenes Europa Cup
 1961 og 1962 med SL Benfica

Referencer 

Fodboldspillere fra Portugal
Deltagere ved verdensmesterskabet i fodbold 1966
Fodboldtrænere fra Portugal
Fodboldspillere fra S.L. Benfica
Oribe Peralta

Oribe Peralta Morones (født 12. januar 1984) er en mexicansk fodboldspiller, der spiller for América som angriber i Liga MX og for Mexico.

Referencer

Eksterne henvisninger 

 Oribe Peralta på transfermarkt.co.uk 
 Oribe Peralta  på fifa.com

Fodboldspillere fra Mexico
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Club América
Fodboldspillere fra Club León
Fodboldspillere fra C.F. Monterrey
Fodboldspillere fra Club Santos Laguna
Olympiske fodboldspillere fra Mexico
Fodboldspillere ved sommer-OL 2012
Fodboldspillere ved sommer-OL 2016
Olympiske medaljevindere i fodbold
Olympiske mestre fra Mexico
Unplugged (Sanne Salomonsen-album)

Unplugged er et livealbum fra den danske sangerinde Sanne Salomonsen. Det udkom i 1994 på Virgin. Albummet er indspillet live foran et publikum i oktober 1994  i Easy Sound-studiet på Østerbro i København. Efter successen med rockalbummet Language of the Heart havde Sanne Salomonsen lyst til at indspille et livealbum: "Det har været et stort ønske for mig at lave en plade med stille musik, så det er sangeren Sanne Salomonsen og ikke performeren fra de store udendørs-scener, der træder igennem".

Salomonsen vandt to Grammy'er for Årets danske sangerinde og Årets danske live udgivelse i 1995. Unplugged modtog i juni 1995 platin for 50.000 solgte eksemplarer.

Spor

Medvirkende
Alan Winstanley – producer
Lars Nissen – tekniker
Per Chr. Frost – guitar
Staffan Astner – guitar
Aske Jacoby – guitar
Lars Danielsson – bas
Esben Just – keyboards
Per Lindvall – trommer
Jacob Andersen – percussion
Louise Norby – kor
Randi Laubek – kor
Bobo Moreno – kor
Nikolaj Steen – sang (spor 9)
Lis Sørensen – sang (spor 10)
Sanne Salomonsen – sang

Hitliste

Kilder

Eksterne henvisninger 

Album fra 1994
Sanne Salomonsen-album
Sulfoxid

En sulfoxid er en kemisk forbindelse som indeholder en sulfinyl (SO) funktionel gruppe, som er bundet til to carbonatomer. Det er en polær funktionel gruppe. Sulfoxider er den oxiderede form af sulfider. Eksempler på vigtige sulfoxider er alliin, der er en precursor til det kemikalier, der giver friskpresset hvidløg dets aroma, og DMSO, der er en hyppigt anvendt solvent i organisk kemi.

Referencer
Maximilian Frans af Østrig

Maximilian Frans (; 8. december 1756 – 26. juli 1801) var ærkebiskop og kurfyrste af Köln, biskop af Münster og stormester af Den Tyske Orden. Han var den sidste kurfyrste af Köln.

Han var det af yngste barn af Maria Theresia af Østrig og den Tysk-romerske kejser Frans 1. Stefan. Han var lillebror til kejserne Josef 2. og Leopold 2. og til dronning Marie Antoinette af Frankrig.

Anetavle

Eksterne henvisninger 

Kurfyrster af Köln
Huset Habsburg-Lothringen
Østrigere i 1700-tallet
Personer fra Wien
Ærkehertuger af Østrig
De bedste af de bedste vol. 2

De bedste af de bedste vol. 2 er det andet opsamlingsalbum fra den danske sangerinde Sanne Salomonsen. Det udkom den 28. september 2000 på Virgin. Albummet følger op på forgængeren, De bedste af de bedste, og indeholder de mere rock-prægede numre fra Salomonsens karriere. Der er fire nye sange indspillet til albummet; "Follow", "I Wont Ever Let You Down", "Nowhere to Turn" og "As the Night Comes On". Førstnævnte er skrevet af den canadiske sanger Bryan Adams, der efter at have hørt Salomonsens udgave af "Over My Head" fra Unplugged-albummet, lovede at han ville skrive et nyt nummer til hende. Albummet indeholder også The Doors-coversangen "Light My Fire", der ikke tidligere har været udsendt.

Spor

Kilder

Eksterne henvisninger 

Album fra 2000
Sanne Salomonsen-album
De bedste af de bedste

De bedste af de bedste er det første opsamlingsalbum fra den danske sangerinde Sanne Salomonsen. Det udkom den 31. januar 2000 på Virgin. Albummet indeholder genindspilninger af "Den jeg elsker" og "Misbrugt og forladt", samt et remix af "Kærligheden kalder". Sanne Salomonsen følte tiden var inde til at stoppe op, og se tilbage på hendes karriere, selvom hun tidligere havde forsvoret at hun aldrig ville udgive et opsamlingsalbum: "Men tingene ændrer sig, og pludselig følte jeg trang til at stoppe op og se tilbage på det hele. Og det har været lækkert at høre alle de gamle sange igen. Der knytter sig følelser og historier til hver eneste en."

I oktober 2000 udkom De bedste af de bedste vol. 2 med de mere rockede numre fra Sanne Salomonsens solokarriere.

Spor

Hitliste

Kilder

Eksterne henvisninger 

Album fra 2000
Sanne Salomonsen-album
Noel Valladares

Noel Eduardo Valladares Bonilla (født 3. maj 1977 i Tela, Honduras) er en honduransk tidligere fodboldspiller.

Valladares er den spiller for Honduras' fodboldlandshold, der har spillet næstflest landskampe, kun overgået af Amado Guevara.

Referencer

Eksterne henvisninger 

 

Fodboldspillere fra Honduras
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Sead Kolašinac

Sead Kolašinac (født 20. juni 1993) er en fodboldspiller fra Bosnien-Hercegovina, der spiller for Arsenal i England samt for Bosnien-Hercegovina. Han har tidligere spillet i Tyskland hos Schalke 04.

Landshold 
Kolašinac spiller desuden for Bosnien-Hercegovinas landshold. Han har (pr. marts 2018) spillet 22 kampe uden scoringer for holdet, som han repræsenterede ved VM i 2014.

Referencer

Eksterne henvisninger 

Fodboldspillere fra Bosnien-Hercegovina
Deltagere ved verdensmesterskabet i fodbold 2014
Fodboldspillere fra FC Schalke 04
Fodboldspillere fra Arsenal F.C.
Torben Goldin

Torben Nøies Goldin (født 25. oktober 1948 i København) er en (nu pensioneret) dansk retspræsident.
Goldin er søn af vekselerer Herman Goldin (død 1996) og hustru Elly født Nøies (død 2001). Han blev student 1967 fra Aurehøj Statsgymnasium og cand.jur. fra Københavns Universitet 1973 og blev dernæst dommerfuldmægtig i Næstved og Hørsholm. Goldin har tidligere blandt andet arbejdet ved EU-Domstolen i Luxembourg. Han har også i 2004 med støtte fra DANIDA virket som rådgiver ved Højesteret i Mozambique. Han var blandt undersøgelsesdommerne i Tamilsagen. Fra 2007 til 2017 var han retspræsident ved Retten på Frederiksberg, hvor han kom fra dommerembeder ved Retten i Lyngby, Retten i Gentofte og Københavns Byret.  Goldin har ofte blandet sig i debatten om grænsen mellem lovgivende og dømmende magt.

Goldin er Kommandør af Dannebrogordenen.

Han har siden 19. december 1971 været gift med Annette Goldin. De har sammen to sønner, Michel ( f. 1974) og Marcel (f. 1977). 

Goldin er også kendt - bl.a. fra en række internationale sites - som en habil keyboardspiller/akkompagnatør.

Kilder 
 "Dommer med sine meningers mod", Kristeligt-dagblad.dk, 25. oktober 2008.
 "Dommer med meninger", B.dk, 23. oktober 2008.

Personer i Kraks Blå Bog
Dommere fra Danmark
Danskere i 1900-tallet
Danskere i 2000-tallet
Debattører fra Danmark
Riddere af 1. grad af Dannebrog
Personer fra København
Studenter fra Aurehøj Gymnasium
Carles Rexach

Carles Rexach i Cerdà (født 13. januar 1947), også kendt som Charly Rexach, er en tidligere fodboldspiller og træner fra Spanien. Har har brugt det meste af sin karriere i FC Barcelona.

Eksterne henvisninger 

 Spillerprofil på bdfutbol.com
 Trænerporfil på bdfutbol.com

Fodboldspillere fra Spanien
Fodboldtrænere fra Spanien
Fodboldspillere fra FC Barcelona
Deltagere ved verdensmesterskabet i fodbold 1978
Rasmussen & Schiøtz

Rasmussen & Schiøtz A/S var et dansk ingeniør- og entreprenørfirma.

Selskabet blev grundlagt den 1. marts 1901 af civilingeniørerne Holger A. Schiøtz (1870-1931) og cand.polyt. Niels Rasmussen (1869-1937). Indehaver 1937 var fra sidstnævntes søn, civilingeniør Niels Tage Rasmussen (1903-1961). Virksomheden blev omdannet til aktieselskab i 1959. I 1996 blev den overtaget af NCC.

Firmaet lå i 1950 på Mynstersvej 19 på Frederiksberg.

Kilder 
 Danmarks ældste forretninger 1100-1911, Kraks Forlag 1950

Bygge-, konstruktions- og anlægsvirksomheder i Danmark
Etableret i 1901
Ophørt i 1996
Tidligere virksomheder på Frederiksberg
Manuel Bento

Manuel Galrinho Bento (25. juni 1948 - 1. marts 2007) var en portugisisk fodboldspiller (målmand).

Bento spillede hele 20 sæsoner, fra 1972 til 1992, hos Lissabon-storklubben Benfica. Her var han med til at vinde ti portugisiske mesteskaber og seks pokaltitler.

Bento spillede, mellem 1963 og 1973, 63 kampe for Portugals landshold. Han var en del af det portugisiske hold, der nåede semifinalerne EM i 1984 i Frankrig, og spillede alle holdets fire kampe i turnerigen. Han var også med i truppen til VM i 1986 i Mexico.

Titler 
Primeira Liga
 1973, 1975, 1976, 1977, 1981, 1983, 1984, 1987, 1989 og 1991 med Benfica

Taça de Portugal
 1980, 1981, 1983, 1985, 1986 og 1987 med Benfica

Referencer 

Fodboldspillere fra Portugal
Fodboldspillere fra S.L. Benfica
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986